হুমায়ুনের জবাবে সন্তুষ্ট নয় দল, কী পদক্ষেপ তৃণমূলের?

কলকাতা: ভরতপুরের তৃণমূল বিধায়কের শো কজের জবাবে সন্তুষ্ট নয় দলের শৃঙ্খলারক্ষা কমিটি। হুমায়ুন কবীরকে (TMC MLA Humayun Kabir) মঙ্গলবার তলব করল তৃণমূলের পরিষদীয় শৃঙ্খলা রক্ষা কমিটি (TMC Disciplinary Committee )। তাকে আগেই শোকজ করেছিল কমিটি, কিন্তু হুমায়ূনের যে জবাব দিয়েছেন তাতে শৃঙ্খলা রক্ষা কমিটি সন্তুষ্ট নয়। সেই কারণেই মঙ্গলবার বিধানসভার মধ্যবর্তী বিরোধীতে হুমায়ুনকে কমিটির সামনে হাজির হতে বলা হচ্ছে। দলীয় সূত্রে খবর, হুমায়ুনের বক্তব্যে সন্তুষ্ট না হলে তার বিরুদ্ধে কড়া পদক্ষেপ করা হতে পারে।

প্রকাশ্যে অবাঞ্ছিত মন্তব্য করায় ভরতপুরের তৃণমূল বিধায়ক হুমায়ুনকে শোকজ করে চিঠি দিয়েছিলেন পরিষদীয় মন্ত্রী শোভনদেব চট্টোপাধ্য়ায়। পরিষদীয় মন্ত্রী শোভনদেব জানিয়েছিলেন, হুমায়ুন এমন কিছু মন্তব্য বারবার করেছে যা দলের আদর্শের পরিপন্থী। তাঁর মন্তব্যের জেরে দলকে অস্বস্তিতে পড়তে হয়েছে। ও যা বলছে, বলেছে, তা ওর ব্যক্তিগত জায়গা থেকে। কিন্তু একজন বিধায়ক হয়ে এটা ও ব্যক্তিগত ভাবে বলতে পারে না। বিধায়কের সাম্প্রতিক কিছু মন্তব্যের জেরেই তাঁকে শোকজ করা হয়েছিল।

আরও পড়ুন: ‘ভোট এলেই ফুরফুরার কথা মনে পড়ে’, মুখ্যমন্ত্রীকে কটাক্ষ শুভেন্দুর

শোকজের ২৪ ঘণ্টার মধ্যেই জবাব দেন হুমায়ুন কবীর। ভরতপুরের বিধায়কের দাবি, তিনি দলীয় বিধায়ক হিসেবে নয়, একজন মানুষ হিসেবে ওই মন্তব্য করেছেন। তিনি আরও বলেন, আমি একজন মুসলিম মায়ের পেটে জন্মেছি। তখন তো তৃণমূলই ছিল না। হুমায়ুন এ-ও জানান যে, তিনি দলীয় শৃঙ্খলা ভেঙেছেন, এমনটা মনে করেন না। দলের দাবি বিধায়ক হিসেবে তাঁর এই মন্তব্য করা উচিত হয়নি। তাই তাঁকে এবার সশরীরে হাজির হওয়ার নির্দেশ দিয়েছে তৃণমূলের পরিষদীয় শৃঙ্খলা রক্ষা কমিটি।

দেখুন ভিডিও